# Simai Ede

(?–1980 k.): színész, szerkesztő. 1918-ban a Modern Kabaré konferansziéja volt, majd 1923–24-ben a Kis Komédiában lépett fel. Ezután néhány éven át Berlinben játszott. 1928-ban a pesti Nagykomédia prológját írta. 1931 őszén a Király kávéház kabaré-varieté estjeit rendezte. Egy év múlva Földes Dezső pozsonyi társ.-ában szerepelt, utána egy évig a pesti Király Színház tagja volt. 1937-ben Fekete Józseffel közösen adta ki a Színházi Mindentudót. A II. világháború alatt munkaszolgálatos volt. 1945-től vidéki színházakban lépett fel (Kecskemét, Pécs). 1957-ben Kanadában telepedett le: műsorokat szervezett, konferált. F.Sz. Brazovics Athanáz (Jókai M.: Az aranyember).