# Némethy Ella

(Sátoraljaújhely, 1895. ápr. 5.–Bp., 1961. jún. 14.): énekesnő (mezzoszoprán). Tanulmányait a Zak-n, később Milánóban végezte. 1919-ben mutatkozott be az Operaházban Delila szerepében (Saint-Saëns: Sámson és Delila). 1919–1948 között az Operaház magánénekesnője, 1934-től örökös tagja lett. Külföldön – Olaszország, Spanyolország, Dél-Amerika több országa – is sikerrel vendégszerepelt. Rendkívüli hangterjedelme, nagy vivőerejű, kiegyenlített hangja elsősorban Wagner-szerepekben érvényesült. F.Sz. Izolda (Wagner: Trisztán és Izolda); Tosca (Puccini); Carmen (Bizet); Kundry (Wagner: Parsifal); Ortrud (Wagner: Lohengrin); Santuzza (Mascagni: Parasztbecsület); Salome (R. Strauss).

NÉMEHTY ELLA