# Rudas István

(Debrecen, 1948. nov. 30.– ): színész. Pályáját gyermekszínészként a debreceni Csokonai Színházban kezdte, ahol 1954–1963 között gyerekszerepeket játszott. 1967-ben érettségizett. 1974-től 1976-ig a Thália Színház, 1976–78-ig az Állami Déryné Színház, ill. a Népszínház tagja volt, utána egy évadot a Békés Megyei Jókai Színházban töltött, majd 1979–1983 között a Miskolci Nemzeti Színházban játszott. 1983-tól 1985-ig a nyíregyházi Móricz Zsigmond Színház tagja volt. 1987-től Pécsett játszott, majd 1989 óta ügyelő az Operaházban. F.Sz. Ödön (Kálmán I.: Marica grófnő); Jojó (Breffort–Monnot: Irma, te édes); Boldizsár (Hubay M.–Vas I.–Ránki Gy.: Egy szerelem három éjszakája); Monostatos (Mozart: A varázsfuvola); Müller (Sarkadi I.: Oszlopos Simeon); Bolond (Sh.: Vízkereszt); Spagetti (Kálmán I.: A montmartre-i ibolya); Csicsi (Lofting–Schwajda Gy.: Dr. Doolittle és az állatok).