# Bevilaqua-Borsodi Béla

(Miskolc, 1885. febr. 23.– Bp., 1962. márc. 12.): író, múzeumőr. Főiskolai tanulmányait 1911-ben végezte Bp.-en, majd a Nemzeti Múzeumhoz került. 1910–1914 között az Orbók Loránd által kezdeményezett művészi bábjátékok rendezője és konferansziéja volt. A rádió dramatikus produkcióiban 1924–1929 között elsőként alkalmazott hangulat- és helyszínjelző hangkulisszákat. Megírta a pest-budai kávéházak művelődéstörténetét; különböző napilapokban magyar bábtörténeti cikkeket publikált.