# Gócs Ede; Gotsch, Engelbert

(?–?): énekes-színész, színigazgató, karmester. A német anyanyelvű basszista 1837-ben lett a Pesti Magyar Színház kórusának tagja, innen 1839-ben megszökött. Operát is játszó vándortárs.-okban foglalkoztatták énekesként. 1839-ben kartanító, 1842-ben karmester, 1847-ben színig. volt. Legnevesebb szerepe: Don Pasquale (Donizetti). Pécs, Győr, Arad, Debrecen, Szeged, Kolozsvár és Marosvásárhely voltak pályája legfontosabb állomásai. 1871-ben Szamosújvárt egyházi karmester lett. Kisebb alkalmi kompozíciói közül említendő kísérőzenéje Sárossy Gyula Az idegenek Aradon c. drámájához.