# Takács Anna

(Bp., 1921. febr. 6.– ): színésznő. 1949-ben színész oklevelet kapott a kolozsvári Színművészeti Főiskolán. 1949-től énekkari tag és színész a kolozsvári Állami Magyar Operában. 1952–1956 között a sepsiszentgyörgyi Állami Magyar Színház tagja. 1956-ban áttelepült Mo.-ra. 1956–57-ben a Miskolci Nemzeti, 1958–1961 között a Déryné, 1961–76-ban, nyugdíjba vonulásáig, a kaposvári Csiky Gergely Színház tagja. Többnyire karakterszerepeket játszott. F.Sz. Gertrudis (Katona J.: Bánk bán); Darabosné (Móricz Zs.: Pillangó); Ettingen hercegnő (Molnár F.: Olympia); Linda (Miller: Az ügynök halála); Bódogné (Szakonyi K.: Adáshiba).