# Relle Gabriella

(Bp., 1902. okt. 12.–Bp., 1975. márc. 9.): énekesnő (szoprán). A Zak-n Anthes György tanítványa volt. Már főiskolás korában, 1924-ben bemutatkozott az Operaházban Elza szerepében (Wagner: Lohengrin). 1924–29-ben az Operaház magánénekesnője, 1928-ban és a harmincas években több alkalommal nagy sikerrel vendégszerepelt a berlini Staatsoperben. Az Operaház örökös tagja. Mintegy 40 vezető szerepet énekelt el. Nagy vivőerejű hangjának szépsége elsősorban Puccini operáiban érvényesült, de Wagner-szerepekben is kiemelkedő alakításokat nyújtott. F.Sz. Liu (Puccini: Turandot); Mimi (Puccini: Bohémélet); Tosca (Puccini); Sieglinde (Wagner: A walkür); Éva (Wagner: A nürnbergi mesterdalnokok); Gilda (Verdi: Rigoletto); Dorabella (Mozart: Così fan tutte); Santuzza (Mascagni: Parasztbecsület).