# Ágay Irén

(Bp., 1912. febr. 23.–Hollywood, 1950. szept. 3.): színésznő. Az Országos Színészegyesület színiiskolájának elvégzése után 1931-től a Vígszínház szerződtette, ahol 1935-ig játszott. 1936-ban a Kamara Színházban, 1937-ben a Művész Színházban lépett fel. Pályája 1938-ban lezárult, amikor férjével, Székely István filmrendezővel az USA-ba költözött. Elsősorban modern témájú vj.-okban és számos filmszerepben aratott sikert. F.Sz. Nichette (ifj. A. Dumas: A kaméliás hölgy); Rózsi (Bús Fekete L.: A pénz nem minden); Emmy (Lengyel J.); Ilona (Hunyady S.: Ritz, 1919); Paula (Kaufman–Ferber: Vacsora nyolckor); Cleopatra (Shaw: Caesar és Cleopatra).