# Boross Elemér

(Bp., 1900. febr. 4.–Bp., 1971. nov. 26.): költő, drámaíró, dramaturg. Autodidakta íróként tűnt fel verseivel. 1919-ben a Felvidékre küldött frontszínház titkára volt. 1919-től drámaírással is próbálkozott; első színpadi sikerét 1929-ben aratta. 1945-ben az Írószövetség és a Színpadi Szerzők Egyesületének titkára lett. 1947–1950 között csak a Színpadi Szerzők Egyesületében dolgozott. 1950-ben bebörtönözték. 1957-ben rehabilitálták. 1957–1959 között a Petőfi és a Jókai Színházban dolgozott dramaturgként. Drámái: Ave Maria (1919); Vakablak (1929); Forgószél (1931); Világrekord (1932); Ti szegény lányok (1935); Pletykafészek (1959). F.M. Velük voltam (visszaemlékezés, 1969).