# Szentes Ferenc; Sziszik

(Szilágysomlyó, 1907. aug. 15.–Kolozsvár, 1992. jan. 20.): színész. Pályáját 1933-ban Földes István vándortárs.-ában kezdte, 1934–1937 között a szatmári, 1937–41-ben a kolozsvári Thália Színház, majd 1945-től 1968-ig, nyugdíjazásáig a kolozsvári Állami Magyar Színház tagja volt. Számos operettben, daljátékban játszott főszerepet, de prózai darabok karakterszerepeiben nyújtott alakításai is emlékezetesek. F.Sz. Háry János (Kodály Z.); Göndör Sándor (Tóth E.: A falu rossza); Dumitrache (Caragiale: Zűrzavaros éjszaka); Józsi (Lehár F.: Cigányszerelem); Poltáry (Mikszáth K.: A Noszty fiú esete Tóth Marival); Wandler (Hašek–Burian: Svejk); Borbíró (Móricz Zs.: Úri muri).