# Bárd Ferenc és Fia Színpadi Kiadó

zeneműkiadó, amelyet Bárd Ferenc és Testvére Színpadi Kiadó néven Bárd Ferenc (1865–1938) és Bárd Móric alapítottak 1893-ban. Első kiadványuk a Palotássy-féle száz dalt felölelő gyűjtemény volt. Ezt követte a m. és külföldi komponisták műveinek megjelentetése. Kiadványaik az operett, tánczene, dal, zenetanítás széles körét ölelik fel. 1908-ban Bárd Móric kivált a vállalatból, és önálló kiadót alapított. Bárd Ferenc színpadi művek kiadásával és terjesztésével bővítette a vállalkozást, melynek kiadványai Bárd Ferenc és fia Színpadi Kiadó cégjelzéssel jelentek meg. Nemcsak a hazai színházakat látták el darabokkal, hanem a m. színpadi szerzők külföldi népszerűsítését, darabjaik megjelenését is segítették.