# Vashegyi Ernő

(Bp., 1920. dec. 7.– ): táncos, koreográfus, balettmester. Az Operaház balettegy.-ének 1938–1957 között volt tagja, magántáncos. Rendkívüli szuggesztivitású előadó, aki különösen a drámai karakterek megformálásában ért el sikereket. Koreográfusként neoklasszikus, rövidebb műveket komponált, az 50-es évek követelményeinek megfelelő nemzeti táncjátékokat. 1957 óta Svájcban él, magániskolát vezet, s több egy.-nek is koreografál. F.Sz. Faun (Cieplinski: Egy faun délutánja); Mór (Milloss A.: Petruska); Mandarin (Harangozó Gy.: A csodálatos mandarin); Girej (Zaharov: A bahcsiszeráji szökőkút). F.K. Orfeusz és Eurüdike (1949); Egy amerikai Párizsban (1949); Bihari nótája (1954); A csodálatos mandarin (1958 és 1960); Coppélia (1972).