# Lázár Ödön

(Érd, 1873. júl. 17.–Bp., 1946. aug. 2.): színházi titkár, rendező, színházigazgató. Bp.-en tisztviselőként kezdte pályáját, majd Aradon újságíró, 1898-ban Kassán színházi titkár lett. 1902–03-ban Janovics Jenő társ.-ánál működött mint titkár és rend. 1903-tól a Király, 1907-től a Magyar és a Király Színház tagja volt, ahol eleinte mint titkár, 1913-tól pedig helyettes ig.-ként dolgozott. 1918-ban az Unió Rt. ügyvezető ig.-ja lett. 1925-től 1932-ig a Király Színházat vezette. Szakértelmével, kitűnő szervezőkészségével méltán szerzett szakmai elismerést.