# Egri Kálmán

(Nagykároly, 1842. nov. 15.–Kiskunhalas, 1907. jún. 27.): színész, színigazgató, rendező. 1863-ban lett színész Gerő Jakabnál. 1877–1881 között a pesti Népszínháznál működött. Később elsőosztályú vidéki társ.-okhoz szerződött (Krecsányi Ignáchoz, Mosonyi Károlyhoz, Aradi Gerőhöz). Vidéken kezdett rendezni is. 1870-ben kapott először színig.-i engedélyt, majd 1889-től 1896-ig Felvidéken és Erdélyben járt társ.-aival. 1899-től Pesten szerepelt a Magyar Műszínkörben. Szép bariton hangja, ízes beszéde a vidék első népszínműénekesei közé emelte. Drámában is remek alakításokat nyújtott. F.Sz. Laci (Csepreghy F.: A sárga csikó); Gyuri (Szigligeti E.: Cigány).

M.A. 1863: Gerő Jakab, majd Kocsisovszky Jusztin; 1865: Nyiri György; 1869: Keleti; 1873–75: Miklósy Gyula, majd Völgyi György; 1875–77: Temesváry Lajos; 1881–83: Krecsányi Ignác; 1886–88: Aradi Gerő; 1888–89: Mosonyi Károly; 1897: Tiszay Dezső; 1898: Szalkay Lajos.

Ig.-ként: 1870–73: Belényes, Orosháza; 1889: Miskolc; 1890: Zombor; 1891: Brassó; 1892: Szászváros; 1893: Brassó; 1894: Túrócszentmárton; 1895: Nagymihály.