# Népvarieté

(1945–1946): a Sportcsarnokban, a Thököly úton 1945. ápr. 22-én indult új vállalkozást, amely nevével ellentétben nemcsak varieté, hanem kabaréműsort is játszott. Szervezője Grünfeld József artista impresszárió, irányítója Gálfi József és Alfonzo volt. 1946. szept.-ig tartották fenn a vegyes műsort, ezután csak artistaműsort játszott. Színpadán a főváros legnevesebb színészei léptek fel.