# Csóka József

(Máramarossziget, 1890. aug. 20.–Kolozsvár, 1966. ápr. 13.): színész. Pályáját kardalosként kezdte 1912-ben egy vidéki társ.-ban. Sikeres beugrása hívta fel a figyelmet játékos kedélyére, jellemábrázoló tehetségére. Több mint két évtizeden át különböző színtárs.-okban szerepelt Szatmárnémetiben, Nagybányán, Máramarosszigeten, Déván, Marosvásárhelyen, Brassóban, Aradon és Temesváron. 1935-ben a kolozsvári Thália Színházhoz szerződött. A Nemzeti Színházzá, majd az Állami Magyar Színházzá alakuló társ. színpadán kiváló jellemszínésszé fejlődött. Az ötvenes évek végén bekövetkezett nyugdíjazásáig 271 operettben, 11 népszínműben, 475 prózai darabban játszott. Érdemes művész, a Molière-szerepek kiváló alakítója volt. F.Sz. Gonzalo (Sh.: A vihar); Polonius (Sh.: Hamlet); Harpagon (Molière: A fösvény); Orgon (Molière: Tartuffe); Dandin György (Molière); Dandanache (Caragiale: Az elveszett levél); Solmai (Csiky G.: Buborékok).

CSÓKA JÓZSEF