# Joó László

(Bp., 1918. dec. 4.– ): színész, színházigazgató. A SzAk-t 1943-ban végezte el. 1945-ben a debreceni Csokonai Színházban kezdte a pályát. 1946–47-ben a Művész Színház, 1947-től 1949-ig a Belvárosi Színház tagja volt. 1951–1955 között az Úttörő és Ifjúsági Színházban, 1955–56-ban a Pécsi Nemzeti Színházban játszott. 1958–1961 között a győri Kisfaludy Színház ig.-ja volt. 1968-tól 1979-ig, nyugdíjazásáig a Pannónia Filmstúdió lektora és dramaturgja volt. 1967-ben Torinóban és több olasz városban vendégszerepelt. Népi ihletésű, erőteljes alakokat formált meg hitelesen. F.Sz. Posa (Schiller: Don Carlos); Lord Berkeley (Sh.: II. Richárd); Kolumbusz (Gosztonyi J.).