# Czegő Teréz

(Zalaegerszeg, 1947. ápr. 17.– ): színésznő. 1970-ben végezte el a marosvásárhelyi Szentgyörgyi István Színművészeti Intézetet, majd a temesvári Állami Magyar Színház tagja lett. 1985–88-ban a Békés Megyei Jókai Színház művésze volt. 1988 óta a zalaegerszegi Hevesi Sándor Színházban játszik. Pontosan kidolgozott és hiteles karakteralakítások fűződnek nevéhez. Díszlet- és jelmeztervezéssel is foglalkozik. A televízió is szívesen foglalkoztatja. F.Sz. Helena Vietoris (Scarnicci–Tarabusi: Kaviár és lencse); Dora Strang (Shaffer: Equus).