# Hegyi V. Lili

(Dunaharaszti, 1883–Kolozsvár, 1967): színésznő, énekesnő. Tanulmányait kezdetben Bp.-en a SzAk-n és a Zak-n folytatta. Pályafutását Szegeden, Temesvárott, ill. Pécsett (1910-ben) operett-énekesnőként kezdte, majd 1911-ben Janovics Jenő szerződtette Kolozsvárra. 1920–1924 között Milánóban képezte tovább magát. A kolozsvári Magyar Színházban, a Tháliában, a Kolozsvári Nemzeti Színházban szerepelt 1924 és 1927, majd 1940–1941 között. Opera-, operett és prózai szerepeket egyaránt alakított. 1945-től 1952-ig volt a kolozsvári Állami Magyar Színház tagja.