# Arany János Színház

1985-ben szervezték újjá a Budapesti Gyermekszínház társulatából a Paulay Ede u. 35. sz. alatti épületben. 1988–1991 között az épületet átalakították, a nagyszínpad mellett kialakítottak egy kamaratermet is. Az átépítés alatt a társ. művelődési otthonokban játszott. Első ig.-ja 1985–1989 között Keleti István, jelenleg, 1989 óta Meczner János. A színház szervezésében színészképző stúdió is működik. A társ. a 6–14 közötti korosztály számára tart előadásokat, műsorukon a kisebbeknek szóló mesejátékokon kívül a nagyobbak megismerkedhetnek a világirodalom klasszikusaival.