# Kristóf Károly

(Bp., 1904. márc. 3.– ): újságíró, színpadi szerző. A Ma Este, a Színházi Élet, az Estlapok, 1945 után a Világ, a Kis Újság, és az Esti Hírlap színikritikusa volt. Operettszövegkönyveket írt, operákat fordított. Librettói: Kék Duna (Halász I.-vel, zene: ifj. J. Strauss műveiből Nagypál B., 1933); Handa-banda (Halász Gy.-val, zene: Eisemann M., 1940); Szép Juhászné (zene: Huszka J., 1954); La rose de Noël (zene: Lehár F.: 1958); Vörös posztó (zene: Kosma, 1966). Fordításai: Offenbach: Banditák (1962), ifj. J. Strauss: Egy éj Velencében (Gáspár M.-tal, 1967).