# Báró Anna

(Bajmok, 1920. okt. 3.– ): színésznő. Gaál Béla filmiskolájában szerzett diplomát 1940-ben, majd egy évre Deák Lőrinc vidéki társ.-ához szerződött. 1945–48-ban a Józsefvárosi, 1956-ig A Magyar Néphadsereg Színháza, 1956-tól 1976-ig, nyugdíjba vonulásáig a József Attila Színház tagja volt. Azóta szinkronizál, rádiózik és filmszerepeket vállal. Vérbő komikai képességekkel rendelkező jellemszínésznő. F.Sz. Duenna (Rostand: Cyrano de Bergerac); Anfisza (Osztrovszkij: Farkasok és bárányok); Mrs. Pogson (Maugham–Nádas G.–Szenes I.: Imádok férjhez menni).