# Somló Mária

(Bp., 1913. júl. 12.– ): színésznő. A SzAk elvégzése után, 1937-től magánszínházakban játszott. Fellépett prózai és zenés darabokban Baján, Érsekújváron, Komáromban és sok más vidéki városban. 1949-ben a Miskolci Nemzeti Színházhoz szerződött, s húsz éven át a társ. tagja volt. Nyugdíjba vonulása után is élményt jelentő alakításokat nyújtott. F.Sz. Iluska (Kacsoh P.: János vitéz); Mirabella (ifj. J. Strauss: A cigánybáró); Mrs. Hopkins (Lerner–Loewe: My Fair Lady); Olympe (Feydeau: Bolha a fülbe); Mili (Szép E.: Lila ákác).