# Radó Sándor

(Rahó, 1891. máj. 3.–?, 1944): színész. Gyermekkorában Feld Zsigmond gyermekszínházában játszott. Az Országos Színészegyesület színiiskoláját látogatta. 1908–09-ben Krémer Sándor társ.-ában kezdte pályáját. 1909-ben Szabadkán, 1910-től 1912-ig a nagyváradi Bonbonnière Kabaréban, 1912–13-ban a bp.-i Trocadero mulatóban, 1912-ben a Ferenczy, 1913-ban a Pesti, 1915-ben az Apolló Kabaréban lépett fel. Az I. világháború után 1919-ben a Muskátli, a Fővárosi, 1920–21-ben a Bonbonnière, 1921–1923 között az EMKE, 1922-ben az Új Trocadero, 1923-ban a Faun, a Pesti, 1924-ben a Papagáj, 1924–25-ben az Apolló Kabaréban működött. 1925-től 1933-ig az Andrássy úti, 1927–1929 között és 1930–31-ben a Fővárosi Operett, 1929–30-ban a Fővárosi Művész Színház, 1930–31-ben a New York Kabaré, 1934-től 1938-ig a Komédia, 1940-ben a Kamara Varieté tagja volt. Zenés színpadokon is gyakran szerepelt. 1924-ben a Városi és a Várszínházban, 1933-ban a Pesti, 1934-ben a Kamara, 1934–35-ben a Fővárosi Operett, 1935-ben a Royal, a Városi, 1936-ban a Kamara Színházban lépett fel. 1940-től csak az OMIKE Művészakció keretében játszhatott. Gyakran szerepelt a főváros éjszakai szórakozóhelyein (Moulin Rouge, Royal Orfeum, Tabarin). A nyilasterror áldozata lett. Komikus kupléival, fanyar humorú epizódalakításaival lett népszerű. F.Sz. Szedlacsek (Földes I.: A császár katonái); Komor (Eisemann M.: Én és a kisöcsém); Mixer (Fényes Sz.: Mimi). Könyve: Tessék nevetni (1942).