# Regőczy Erzsébet

(Bp., 1924. febr. 24.– ): bábszínész, tanár. 1942-ben színinövendékként Rév István bábszínházában ismerkedett meg a művészi bábjátékkal. 1956-ban a győri Kisfaludy Színházban kezdte meg bábos pályafutását. 1957-ben az egy évig működött kaposvári bábszínház tagja volt. 1966-ban a bp.-i Eszperantó Világkongresszus ügyvezetőjeként megszervezte az Állami Bábszínház eszperantó csoportját. 1960–1984 között úttörő bábcsoportokat vezetett. Művészi bábjait számos tárlaton is kiállította. 1979-ben UNIMA diplomát kapott.