# Szomor Máté

(Kecskemét, 1758. dec. 11.–Kecskemét, 1810. márc. 22.): színész, fordító. 1790–91-ben a pest-budai, első m. színtárs. tagja. Az első hivatásos m. nyelvű előadáson, 1790. okt. 25-én és 27-én Simai Kristóf Igazházi c. magyarított darabjában Halaburdi városi nótárius szerepét játszotta. Ezután ügyvédként élt és dolgozott. Egyetlen egyfelvonásos vj.-fordításáról tudunk. A Ki-ki saját háza előtt seperjen (Pest, 1793) c. darab évtizedekig szerepelt a vándortárs.-ok műsorán.