# Paál László

(Kispest, 1924. dec. 23.– ): színész. Az Országos Színészegyesület színiiskolájában tanult 1945-től 1948-ig, majd a kecskeméti színház tagja lett. 1954-től az önállósult szolnoki Szigligeti Színházba szerződött. 1959 óta a Pécsi Nemzeti Színház művésze. Erőteljes karakterszínész. Rendezéssel is foglalkozik. 1965-ben Jászai Mari-díjat kapott. F.Sz. Csebutikin (Csehov: Három nővér); Fagin (Dickens: Twist Olivér); Doolittle (Lerner–Loewe: My Fair Lady); Vackor, Gyalu (Sh.: Szentivánéji álom); Gül Baba (Huszka J.); Balanzoni doktor (Goldoni: A hazug). F.R. Katscher–Geyer: Gyertyafénykeringő.