# Veszely Pál; Wessely

(?, 1900. ápr. 27.–?): színész. 1920-ban Pécsett kezdte pályáját. 1922–23-ban a Várszínházban játszott. 15 hónapos szünet után 1924-től Mariházi Miklós társ.-ában folytatta színészi karrierjét. 1927–1931, ill. 1935–1939 között Szegeden, 1931–32-ben a Király Színházban, 1932–33-ban a Royal Orfeumban szerepelt. 1939–1940, ill. 1941–1943 között a Fővárosi Operettszínház tagja volt. 1934-ben a Pesti, 1940-ben a Madách, 1943-ban az Új Magyar Színházban is fellépett. Táncoskomikusként vált népszerűvé. Több filmet is forgatott. F.Sz. Miki gróf (Ábrahám P.: Viktória); Trabuco (Fényes Sz.: A királynő csókja); Reczege Dimitri (Buday D.: Tábornokné).