# Kovács József; Vasvári

(Paks, 1832. febr. 17.–Nagysurány, 1894. okt. 2.): énekes, színész. 1850-ben id. Bács Károly társ.-ában lépett színpadra. 1871–75-ben kardalos a Nemzeti Színházban, majd végül 1875-től 1893-ig a pesti Népszínház tagja volt. Egész pályája során kisebb szerepeket játszott, nem volt jelentős színész, de szenvedélyesen szerette hivatását és pályatársait. Fellépett a Nemzeti Színházban; a Komló-kertben, dalénekesként működött Vincze–Virágh társulatában. F.Sz. Vasas német (Gaál J.: A peleskei nótárius); Bőgős (Csepreghy F.: A sárga csikó).

M.A. 1850–52: Bács; 1852–55: Szöllősi Mihály, Szuper Károly; 1855–57: Pécs, Baja, Szabadka; 1858–61: Debrecen, Baja, Pécs, Kassa, Nagyvárad, Miskolc, Pozsony, Szeged; 1861–64: Budai Népszínház; 1866: Kolozsvár; 1867–69: Budai Népszínház; 1871: Völgyi György.