# Kőrösi Sándor

(Bihar, 1948– ): díszlet-, jelmez- és bábtervező. A bp.-i Képző- és Iparművészeti Gimnáziumban grafika szakon végzett, majd gyári formatervezőként, díszítő-festőként dolgozott. 1973–1977 között a leningrádi Színművészeti Főiskola díszlet-, jelmez- és bábtervező szakának növendéke volt. 1977-ben diplomázott, és az ottani színházaknál gyakornokoskodott. 1978–1981 között a debreceni Csokonai Színház díszlet- és jelmeztervezője volt. F.T. Ránki Gy.: Pomádé király új ruhája; Molnár F.: Játék a kastélyban.