# Ujlaky László, ifj.

(Bp., 1942. márc. 8.– ): színész. A SzAk elvégzése után 1964-ben a szolnoki Szigligeti Színház tagja lett. 1972–79-ben a Szegedi Nemzeti Színházban játszott. Három évadot Győrött, hatot pedig Pécsen töltött. 1988-tól ismét a szolnoki Szigligeti Színház tagja. Zenés darabokban és prózai művekben egyaránt kitűnik pontos ábrázolóképessége. 1977-ben Jászai Mari-díjat kapott. F.Sz. Musztafa bej (Ábrahám P.: Bál a Savoyban); Edmund Tyrone (O’Neill: Hosszú út az éjszakába); Frosch (ifj. J. Strauss: A denevér).