# Marik Péter

(Bp., 1938. nov. 3.– ): színész. 1964-ben énekművész-tanári diplomát szerzett a Zak-n. Ügyelőként, majd segédrend.-ként dolgozott az Operaházban 1962-től 1969-ig. 1969-től a Fővárosi Operettszínház stúdiójában folytatott tanulmányokat. 1970-től az Operettszínház bonvivánja. Többször vendégszerepelt külföldön is, Görögországban, Hollandiában, az USA-ban, Angliában. Jászai Mari-díjas (1983). F.Sz. Edvin (Kálmán I.: A csárdáskirálynő); Mister X (Kálmán I.: A cirkuszhercegnő); Bagó (Kacsoh P.: János vitéz); Tom Miggles (Jacobi V.: Leányvásár); Eisenstein, Falke (ifj. J. Strauss: A denevér); Józsi (Lehár F.: Cigányszerelem); Péter (Kálmán I.: Marica grófnő).