# Follinus János

(Szolnok, 1818. ápr.19.–Bp., 1881. máj. 28.): színész, rendező, színigazgató. Gyógyszerész volt, majd Bécsben énekelni tanult. 1841. okt. 6-án mint műkedvelő fellépett a Nemzeti Színházban. 1844-től szerepelt színpadon, legtöbbször Szabó József társ.-aiban. Részt vett a szabadságharcban. Iskolázott tenorénekes volt, operában, operettben lépett föl, a zenés darabokat rendezte is. 1860-tól jól szervezett társ.-okat vezetett; először hat éven át Kolozsvárott. Később is a nagy városokat látogatta: Arad, Pécs, Győr, Pozsony voltak állomáshelyei. Mindig a legújabb darabokat mutatta be, rendszeresen hívott vendégművészeket is. Élete utolsó három évében a debrecen–nagyváradi társ. rend.-je volt. F.Sz. Stradella (Flotow); Andorási Lajos (Császár Gy.: A kunok); Alamir (Donizetti: Belizár); Danilowitz (Meyerbeer: Észak csillaga).

M.A. 1844: Hevesi Imre; 1845: Szerdahelyi József, Havi Mihály, Szabó József; 1846: Havi Mihály, Szabó József; 1847: Kilényi Dávid; 1849–51: Gócs Ede, Havi Mihály; 1851–54: Kaczvinszky János, Laczkóczy Ferdinánd, Havi Mihály, Szabó József, Károlyi Lajos; 1955: Havi Mihály, Hegedüs Lajos; 1858–60: Havi Mihály. Igazgatóként: 1854: Brassó; 1860–66: Kolozsvár; 1866–73: Arad; 1874: Pécs; 1875: Győr; 1876: Pozsony, Pécs; 1878–81: Debrecen, Nagyvárad.