# Szász Endre

(Csíkszereda, 1926. jan. 7.– ): festő, grafikus, kerámikus, látványgrafikus. A bp.-i Képzőművészeti Főiskolán Szőnyi István tanítványa volt (1946-tól). Előbb festőként, 1955-től grafikusként, később más képző- és iparművészeti ágakban, műfajokban és technikákban bontakozott ki itthon és külföldön sokágú művészeti tevékenysége. Sok könyet illusztrált, közöttük drámaköteteket, drámákat (Volpone, Lear stb.) is. A hatvanas évek végén látványgrafikai terveket, képeket, vázlatokat készített filmek (Egri csillagok, Magány) és színházi előadások (Szentendrei Teátrum) számára. F.T. Comico-tragoedia, Pikko herceg...; Sh.: Antonius és Cleopatra.