# Halmai Imre

(Bp., 1913. márc. 15.– ): színész. Zenei tanulmányait magánúton végezte. A Fővárosi Operettszínház tánckarában működött rövid ideig. A 30-as években a Royal Revü, a Kamara Varieté, a Moulin Rouge, 1945 után az Arizona, a Royal Revü, a Kamara Varieté, a Fővárosi Varieté, az Artista Varieté, 1951-ben a Vidám Színpad és kabaréműsorokat is játszó kávéház színpadain lépett föl. Rögtönző parodistának tekintették, holott színpadi jeleneteit mindig aprólékos pontossággal dolgozta ki. 1953-ban elhagyta az országot, azóta Chicagóban él.