# Bács Ferenc

(Nagyszeben, 1936. jún. 19.– ): színész. A Szentgyörgyi István Színművészeti Intézet elvégzése után 1960-ban a Marosvásárhelyi Nemzeti Színházhoz szerződött. 1977 óta Mo.-on folytatja pályáját. Egy-egy évadot töltött Miskolcon, ill. Győrött, 1979-től a Vígszínház, 1987-től a József Attila Színház tagja volt. 1990-től szabadfoglalkozású, 1991-ben ismét a József Attila Színház tagja. 1992 óta a Nemzeti Színház művésze. Beszédművészetet tanít a SzAk-n. Kellemes orgánumú, markáns egyéniség, szerepeit emberi méltósággal, visszafogott gesztusokkal formálja meg. Jászai Mari-díjas (1983). Több filmben nyújtott sikeres alakítást. F.Sz. Newton (F. Dürrenmatt: A fizikusok); Zorobáhel (Sütő A.: Pompás Gedeon); Ádám (Madách I.: Az ember tragédiája); Ivanov (Csehov); Charnay (Székely J.: Hugenották); Adam Brant (O’Neill: Amerikai Elektra); dr. Kádár Péter (Márai S.: Kaland). Önálló estje: Színek és évek.

BÁCS FERENC – Rongyszedő (Giraudoux: Chaillot bolondja)