# Lakatos T. József

(Bp., 1958. okt. 5.– ): bábszínész. 1982-től 1986-ig a Pécsi Nemzeti Színház Bóbita Bábszínházának tagja. 1986-ban került az Állami Bábszínházhoz és 1988-ban végezte el a Bábstúdiót. 1991 óta szabadfoglalkozású művész. 1989–1991 között dramaturgiát tanult az Országos Közművelődési Központban. Karakterszínész. F.Sz. Sün Zsiga, Medve (Matvejeva–Mészöly M.: A csodálatos kalucsni); Vadász, Jujdefáj törpe (Károlyi A.: Hófehérke és a hét törpe); Wagner, A perzsa császár, Pohárnok (Balogh G.: Doktor Faust); Kénozd, hoppmester (Ignácz R.: Tündér Ibrinkó). F.M. Bátor kiskacsák; Bűvös kert; Madarak voltunk.