# Laczkovich Piroska

(Bp., 1906. dec. 15.–Bp., 1982. jún. 2.): jelmeztervező. 1930-ban tanári oklevelet szerzett a bp.-i Képzőművészeti Főiskolán. 1948-tól 1965-ig a Nemzeti Színház jelmeztervezője volt, de más fővárosi és vidéki színházaknak is tervezett. 1953-tól 1966-ig a SzAk-n jelmeztant tanított. A jellemet kiemelő művész volt, nagy anyag- és technikaismerettel, a korok, stílusok, országok, népek ruháinak biztos ismeretével. F.T. Gorkij: Vássza Zseleznova; Gogol: A revizor; Csehov: Ványa bácsi; Csokonai V. M.: Az özvegy Karnyóné…; Vészi E.: A titkárnő; Miller: Az ügynök halála; Majakovszkij: Gőzfürdő.