# Székely József, id.

(?–Nagyvárad, 1831. aug. 28.): színész, színigazgató. 1802-től volt a kolozsvári társ. tagja. Velük játszott Debrecenben, Nagyváradon, Marosvásárhelyen is. 1820-ban Bécsben járt, a Farkas utcai színház díszleteit kísérte haza. 1825-ben a pozsonyi országgyűlési társulat tagja. 1815–1819 között a marosvásárhelyi, 1828–29-ben a kolozsvári egy. ig.-ja. Kótsi Patkó János egyik szerepköri örököseként főleg hősi és tragikus szerepet alakított. F.Sz. Gusztáv, Szellem (Sh.–Schröder: Hamlet); Lear király (Sh.); Gróf Tornallyai (Holbein: Frigyesi Elek); Abellino (Zschokke); Moór Ferenc (Schiller: Haramiák); Hugo (Müllner: A vétek súlya).