# Partényi János

(?, 1834. ?–Bp., 1880. szept. 17.): színész, díszletfestő. 16 évesen már a Kilényi–Csabay–Feleki társ.-nál Nagyváradon szerepelt. Első nagy sikereit a Budai Népszínházban érte el. A következő évtizedben Aradon, Miskolcon és Pécsett játszott. 1875-ben az alakuló Népszínház tagja lett, ahol haláláig dolgozott. A népies alakok tőről metszett, naturalista megszemélyesítője volt. Csak a népszínművekben tudott igazi, nagy sikereket elérni. F.Sz. Márton gazda (Szigligeti E.: Csikós); Bagó (Csepreghy: A sárga csikó).

M.A. 1852: Havi Mihály–Kaczvinszky János–Szabó József; 1853: Gócs Ede–Havi-Szabó; 1856–1864: Molnár György; 1864. okt.: Szilágyi Béla; 1866–67: Károlyi; 1868–69: Egressy Ákos; 1869–1873: Károlyi; 1873 tele: Temesváry Lajos; 1874 tele: Bokody Antal.