# Faluvégi Lajos

(Marosvásárhely, 1922. dec. 14.–Marosvásárhely, 1992. máj. 21.): színész. 1950-ben végzett a marosvásárhelyi Szentgyörgyi István Színművészeti Intézetben. A Székely Színház szerződtette. Főként az egyszerű emberek, a népi figurák színes, változatos megelevenítésével ért el sikereket. F.Sz. Luka (Gorkij: Éjjeli menedékhely); Józsa (Illyés Gy:: Fáklyaláng); Siward (Sh.: Macbeth); Peták (Móricz Zs.: Nem élhetek muzsikaszó nélkül).