# Kékesi Mária

(Bp., 1941. jan. 12.– ): táncosnő, balettpedagógus. Az ÁBI-et 1958-ban végezte el balettművész szakon, 1961-ben balettmesteri diplomát is szerzett. Az Operaház tagja 1958-tól, 1968–1983 között magántáncosa, az ÁBI-nek 1983 óta tanára, főiskolai docens. Biztos technikájú, szép vonalú klasszikus balerina, aki a klasszikus és neoklasszikus balettek számos – elsősorban lírai – főszerepét eltáncolta. Liszt-díjas (1970), érdemes (1975), és kiváló művész (1980). F.Sz. Myrtha (Lavrovszkij: Giselle); Mária (Zaharov: A bahcsiszeráji szökőkút); Orgonatündér, Auróra (Petipa: Csipkerózsika); Claudia (Seregi L.: Spartacus); Múzsa (Seregi L.: A cédrus); Szilfid (Bournonville); Terpszikhoré (Balanchine: Apolló).

KÉKESI MÁRIA – Odette (Csajkovszkij–Messzerer: Hattyúk tava)