# Heck Paula

(Bezdán, 1925. jún. 18.– ): színésznő. Amatőrként kezdte pályáját Zomborban, majd 1953-tól a Zombori Népszínház tagja lett, 1955-től pedig a Szabadkai Népszínház m. társ.-ához szerződött. 1975-ben ment nyugdíjba. Szép énekhangja miatt elsősorban operettek primadonnaszerepeit játszotta, de drámai alakításai is sikeresek voltak. F.Sz. Szilvia (Kálmán I.: A csárdáskirálynő); Polly (Brecht–Weill: Koldusopera); Csóriné (Tersánszky J. J.: Kakuk Marci); Stephanie (Barillet-Grédy: A kaktusz virága); Viktória (Ábrahám P.); Liza (Lehár F.: A mosoly országa).

HECK PAULA és GODÁNYI ZOLTÁN
(García Lorca: Véres menyegző)