# Sáfrány Vilmos

(Karcag, 1875. dec. 22.–?): színész. 1896-ban vidéken kezdte pályáját. 1899-től 1902-ig és 1903–04-ben Pécsett, 1904–05-ben Temesvárott, 1905-től 1907-ig Pozsonyban játszott. 1907-től a Magyar és a Király Színház tagja volt. 1918–1921 között az Apolló Kabaréban, majd 1924-ig a Royal Orfeumban lépett fel. Ekkor befejezte a színészi pályafutását, és egyházi énekes lett. Kisebb szerepeket formált meg. F.Sz. Dürenstein (Szirmai A.: Táncos huszárok); Sigismund (O. Straus: Varázskeringő).