# Eszenyi Enikő

(Csenger, 1961. jan. 11.– ): színésznő, rendező. 1983-ban végezte el a SzAk-t, és a Vígszínházba szerződött, melynek ma is tagja. Pályája egyenes ívű, töretlen. Alakításait izgalmassá teszi naivaalkata és a kirobbanó, energikus egyénisége közti ellentét. Vígjátékokban és drámákban egyaránt hatásos alakítások fűződnek nevéhez. Rendezéssel is foglalkozik. Több filmben szerepelt. 1989-ben Jászai Mari-díjjal tüntették ki. F.Sz. Ala (Mrożek: Tangó); Tünde (Vörösmarty M.: Csongor és Tünde); Csilla (Kornis M.: Kozma); Nasztya (Gorkij: Éjjeli menedékhely); Brazilka (Vargas Llosa–Kapás D.: Pantaleón és a hölgyvendégek); Lucy (Brecht–Weill: Koldusopera); Lady Anna (Sh.: III. Richárd); Rosalinda (Sh.: Ahogy tetszik); Annie (Molnár F.: Játék a kastélyban); Alison (Osborne: Dühöngő ifjúság); Juli (Molnár F.: Liliom). F.R. Büchner: Leonce és Léna; Bernstein: West Side Story.

ESZENYI ENIKŐ – A tanítvány (Ionesco: Különóra)