# Harsányi Zsolt

(Korompa, 1887. jan. 27.–Bp., 1943. nov. 29.): író, újságíró, műfordító, színházigazgató. Tanulmányait Egerben, Sárospatakon és Kolozsvárott végezte. Egyetemi évei alatt a kolozsvári Előre c. napilap, majd az Újság színikritikusa. Kolozsvárott Incze Sándorral 1910-ben Színházi Hét c. illusztrált hetilapot alapított, melynek sikerét látva néhány hónap múlva a fővárosban is elindították. Harsányi 1910–1913 között a Színházi Hét egyik szerkesztője. Incze későbbi lapjába, a Színházi Életbe is rendszeresen írt, de más lapoknak is szerzője, rovatvezetője lett, mint a Pesti Napló, Bp.-i Hírlap, Pesti Hírlap, Új Idők. A Színpadi Műfordítók szakosztályának vezetője, valamint a Magyar Színpadi Szerzők Egyesületének elnöke és ügyvezető ig.-ja, a Magyar Pen Club főtitkára volt. 1921 ápr.-ától 1922 jan.-jáig a Renaissance Színház műv.-i vez.-jeként dolgozott. 1938-tól haláláig a Vígszínház élén állt. Számos dalát, jelenetét, egyfelvonásosát mutatták be kabarék is. Színműveket írt és fordított. Tagja volt a Kisfaludy és a Petőfi Társaságnak. F.M. Komédiások (Major H. és Kürthy Gy. karikatúrái; Békéscsaba, 1911); Színházi kis lexikon (1918); Shakespeare a Nyújorkban (1918); Mozihumor (1921). Drámái és librettói: Limonádé ezredes (1912); A mozikirály (1913); A szüzek hódolata (1922); Nézze meg az ember! (1926); Háry János (Paulini B.-val, 1926); A zenélő óra (1927); Grófkisasszony (1939); A Bolond Ásvayné (1942). Fordításai: Strindberg: Abu Kászem papucsa (1910); Lehár F.: A cigányprímás (1913); Mozart: Don Juan (1917); Kálmán I.: Marica grófnő (1924); An-Ski: Dybuk (1928); O’Neill: A szőrös majom (1928); Különös közjáték (1929).