# Szekeres Ilona

(Kispest, 1937. ápr. 21.– ): színésznő. A SzAk-n 1959-ben szerzett diplomát, s utána Miskolcra szerződött. 1963–64-ben a Nemzeti, 1964–1969 között a szolnoki Szigligeti, 1969–1978 között a veszprémi Petőfi és 1978 óta a Thália Színház tagja. Különösen drámai szerepekben tűnt ki. F.Sz. Júlia (Sh.: Rómeó és Júlia); Éva (Madách: Az ember tragédiája); Varja (Csehov: Cseresznyéskert); Johanna (Shaw: Szent Johanna); Erzsébet (Sh.: III. Richárd); Királynő (Scribe: Egy pohár víz); Mary Warren (Miller: A salemi boszorkányok); Kathrin (Brecht: Kurázsi mama).