# Eisemann Mihály; Egresi

(Paripás, 1898. jún. 19.–Bp., 1966. febr. 15.): zeneszerző. Jogi tanulmányai után Zak-n végzett Kodály Zoltán és Siklós Albert tanítványaként. Dalait az Omnia Kabaréban, a Bethlen téri Színpadon kezdte énekelni Neményi Lili, Radó Sándor, Verbőczy Ila s rövidesen rendkívül népszerű lett. Az Andrássy úti Színházban is játszották műveit. Első operettje, a Miss Amerika 1929-ben került bemutatásra a Fővárosi Operettszínházban. Írt szcenírozott dalokat és filmzenét ís. F.M. Alvinczi huszárok (1930); Zsákbamacska (1932); Egy csók és más semmi (1933); Én és a kisöcsém (1934); Tokaji aszú (1940); Fekete Péter (1943); Bástyasétány 77 (1958); Leány a talpán (1964); Hyppolit, a lakáj (1964).