# Kozma Hugó

(Illava, 1883. dec. 6.–?): színész, igazgató. 1902-ben kezdte pályáját, és Pozsonytól, Kassától Kecskeméten, Resicán és Kolozsváron keresztül Brassóig számos városban és társ.-ban szerepelt. A harmincas években hol egyedül, hol Hevessy Miklóssal, Gáspár Jenővel, Szabadkay Józseffel vagy Inke Rezsővel társulva sorra megpályázta és el is nyerte az aradi, ill. a brassói, marosvásárhelyi, székelyudvarhelyi színházi koncessziót. 1933-ban még a nagyváradi színház tagja volt. Karakterszerepeket és operettek bonvivánszerepeit alakította. F.Sz. Mátyás király (Heltai J.: A néma levente; rendezés is); Danilo (Lehár F.: A víg özvegy); Cauchon (Shaw: Szent Johanna). F.R. Bródy S.: A tanítónő; Rostand: A sasfiók; Moldován G.: Flórika szerelme.