# Marx József

(Marosvásárhely, 1914. ápr. 23.–Marosvásárhely, 1992. ápr. 30.): fotóművész, színházi fotós. A nagyenyedi Bethlen Kollégiumban tanult, jó ideig a kereskedelemben dolgozott, de életre szóló nagy szenvedélye a fényképezés lett. Sütő András hívására 1958-tól az Új Élet c. lap fotóriportere, színészek, rendezők, színházi előadások egyik legavatottabb megörökítője. Életének utolsó másfél évtizedében úgyszólván csak a színháznak dolgozott. A nemzetközi fotóművész-szövetség tagja és kitüntetettje (Honorée Excellence), a Honor Golden Eye Novi-Sad (Aranyszem, Újvidék) diploma birtokosa.